钦定古今图书集成/明伦汇编/氏族典/第350卷 > 《廖用贤尚友录》 > 牛光祖
## 钦定古今图书集成/明伦汇编/氏族典/第350卷 > 《廖用贤尚友录》 > 牛光祖

按《山西通志》：“光祖，襄陵人。以才辟甘肃行省掾，寻升
中书省掾，中都留守都事，有干局，以廉慎称。选刑部
主事，授大同路治中。泰定改元，擢大都兵马指挥使，
寻拜京畿都漕运使。历官三品，阶中顺大夫。天历改
元，为河东陕西都转运盐使，升中奉大夫，云南诸路
行中书省参知政事，佩三珠虎符，遍管军马。次年致”
仕。父滋，知吉州，累赠户部尚书，陇西郡公。弟敬祖，任
大同县尹。